Polițiștii din Borșa s-au sesizat din oficiu și îl caută pe șoferul care a urcat cu BMW-ul pe pârtia de schi
Polițiștii de la Borșa, județul Maramureș, s-au sesizat din oficiu și fac cercetări pentru identificarea șoferului, în cazul imaginilor apărute în spațiul public cu un autoturism BMW care urcă pe o pârtie de schi din stațiunea maramureșeană. Imaginile au fost postate pe TikTok și au devenit virale, ele fiind prezentate, sâmbătă, și pe pagina de Facebook a Dispeceratului Național Salvamont.